KOMUNIKÉ

Vláda SR vzala na vedomie materiál „Informácia o stave plnenia štátnych programov výskumu a vývoja v roku 2003“. 

Materiál poskytuje informáciu o vecnom plnení štátnych programov výskumu a vývoja v roku 2003 a o ich finančnom zabezpečení. Z obsahu materiálu vyplýva, že ciele štátnych programov výskumu a vývoja sa v roku 2003 plnili v súlade s dľžkou doby ich riešenia. Rovnako čerpanie prostriedkov štátneho rozpočtu poskytnutých na riešenie štátnych programov v roku 2003 a použitie mimorozpočtových zdrojov bolo adekvátne dľžke doby riešenia štátnych programov. Štátne programy výskumu a vývoja, vzhľadom na skutočnosť, že sa riešia aj za spoluúčasti mimorozpočtových zdrojov, sú jedným z možných nástrojov pre väčšie zainteresovanie podnikateľskej sféry do podpory výskumu a vývoja. Zvýšenie zainteresovania podnikateľskej sféry do podpory výskumu a vývoja je zámerom Lisabonskej stratégie v oblasti vedy a techniky, ktorá stanovuje, aby podnikateľská sféra sa na celkovej podpore výskumu a vývoja do roku 2010 podieľala dvoma tretinami.